Diari Oficial de la Generalitat Valenciana


Sumari del DOGV 3390, del 10-12-1998 (1998/9948)

RESOLUCIÓ de 22 d'octubre de 1998, del Servei Territorial d'Indústria i Energia d'Alacant, per la qual se sotmeten a informació pública conjunta el projecte d'autorització d'instal·lacions i l'estudi d'impacte ambiental corresponents a la Xarxa d'Agost, i també les seues instal·lacions auxiliars, i la seua addenda, a la província d'Alacant.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3390

Data del DOGV
:   10-12-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/9948


Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de 22 d'octubre de 1998, del Servei Territorial d'Indústria i Energia d'Alacant, per la qual se sotmeten a informació pública conjunta el projecte d'autorització d'instal·lacions i l'estudi d'impacte ambiental corresponents a la Xarxa d'Agost, i també les seues instal·lacions auxiliars, i la seua addenda, a la província d'Alacant. [1998/X9948]
  
Als efectes previstos en la Llei 34/1998, de 7 de octubre, del Sector d'Hidrocarburs, i en el Reglament General del Servei Públic de Gasos Combustibles, aprovat pel Decret 2.913/1973, de 26 d'octubre; en l'article 17 de la Llei d'Expropiació Forçosa de 16 de desembre de 1954, i 56 del seu reglament (Decret de 26 d'abril de 1957), i també en el Reglament (aprovat pel Decret 162/1990, de 15 d'octubre) per a l'execució de la Llei 2/1989, de 3 de març, d'Impacte Ambiental, de la Generalitat Valenciana, se sotmeten a informació pública conjunta el projecte d'instal·lacions i l'estudi d'impacte ambiental corresponents a la Xarxa d'Agost-Novelda-Aspe-Elda-Petrer i les seues instal·lacions auxiliars, i la seua addenda, a la província d'Alacant:
  
Peticionari: Enagas, SA, amb domicili a l'av. d'Amèrica, núm. 38 (28525 Madrid).
  
Objecte de la petició: autorització del projecte d'instal·lacions de la Xarxa d'Agost i les seues instal·lacions auxiliars, i la seua addenda, que anirà pels termes municipals d'Agost, Monforte del Cid, Novelda, Aspe, Elda i Petrer.
  
Descripció de les instal·lacions:
  
L'origen del traçat és el tram final de la Xarxa d'Alacant (eixida AS-2). Circula amb orientació sud-oest pels termes d'Agost i Monforte del Cid , i després de creuar el ferrocarril Madrid-Alacant es bifurca, en direcció nord cap als termes de Petrer i Elda, i en direcció sud fins als termes de Novelda i Aspe.
  
Es realitzen amb l'addenda les següents modificacions respecte al projecte inicial: al terme municipal de Novelda, la variant del traçat comença al vèrtex VA-168 A i acaba en el VA-087 del ramal 1; i al terme municipal d'Aspe, es realitzen dues curtes variants entre els vèrtexs V-A-024A i VA-028 i entre V-A-036A i VA-040 de la connexió A-1-5.
  
Instal·lacions auxiliars: una estació de protecció catòdica amb cables de connexió i elements dispersius, i vàlvules de seccionament i connexió.
  
Canonada: d'acer al carboni tipus API 5L Gr. B, entre 8» i 4» de diàmetre i entre 3,6 i 4,0 mm de gruix; revestida de polietilé, i anirà enterrada com a mínim a un metre de profunditat sobre la generatriu superior. Pressió màxima de servei: 16 bar.
  
Longitud: 37.702 metres (2.631 metres a Agost, 7.381 a Monforte del Cid, 13.390 a Novelda, 2.402 a Aspe, 9.565 a Petrer i 2.333 a Elda). Amb l'addenda disminueix 6,21 metres (reduint-se 223,38 metres a Novelda, i incrementant-se en 217,17 metres a Aspe). Per tant, és de 37.695,79 metres (2.631 metres a Agost, 7.381 a Monforte del Cid, 13.166,62 a Novelda, 2.619,17 a Aspe, 9.565 a Petrer i 2.333 a Elda).
  
Pressupost: vuit-cents cinc milions vuit-centes setanta-vuit mil cinc-centes cinquanta-tres (114.671.483) pessetes corresponents: vuit-cents dos milions nou-centes dotze mil tres-centes noranta-una (455.054.906) pessetes al projecte inicial; i dos milions nou-centes seixanta-sis mil cent seixanta-dues (2.966.162) pessetes a l'addenda.
  
El projecte inclou els plans parcel·laris i la relació concreta i individualitzada dels béns i drets afectats.
  
Afecció a finques privades:
  
L'afecció a finques de propietat privada derivada de la construcció del gasoducte i les seues instal·lacions auxiliars es concreta de la següent forma:
  
U. Expropiació forçosa dels terrenys sobre els quals s'han de construir les instal·lacions fixes en superfície.
  
Dos. Per a les canalitzacions:
  
A) Imposició de servitud permanent de pas de gas al llarg del traçat de la conducció, amb una amplària de dos metres, un a cada costat de l'eix, per on anirà enterrada la canonada o canonades que es necessiten per a la conducció del gas. Esta servitud que s'estableix s'ajustarà a les següents limitacions al domini:
  
1. Prohibició d'efectuar treballs de llaurada o semblants a una profunditat superior a cinquanta centímetres, i també de plantar arbres o arbustos a una distància inferior a dos metres, comptats des de l'eix de la canonada, a un costat i a l'altre.
  
2. Prohibició de realitzar qualsevol tipus d'obres, construcció, edificació o efectuar cap acte que poguera danyar o alterar el bon funcionament de les instal·lacions, a una distància inferior a cinc metres de l'eix del traçat, a un costat i a l'altre. Esta distància podrà reduir-se, sempre que se sol·licite expressament i es complisquen les condicions que, en cada cas, fixe l'òrgan competent de l'administració.
  
3. Lliure accés del personal i els equips necessaris per a poder mantindre, reparar o renovar les instal·lacions amb pagament, si és procedent, dels danys que s'hi ocasionen.
  
4. Possibilitat d'instal·lar les fites de senyalització o delimitació i els tubs de ventilació, i també de realitzar les obres superficials o subterrànies que calga per a l'execució o el funcionament de les instal·lacions.
  
B) Ocupació temporal dels terrenys necessaris per a l'execució de les obres de la franja que es reflecteix per a cada finca en els plans parcel·laris d'expropiació. En esta zona es farà desaparèixer, temporalment tot obstacle i es realitzaran les obres necessàries per a l'estesa i la instal·lació de la canalització i els elements annexos, executant els treballs i les operacions precises per als dits fins.
  
Tres. Per al pas dels cables de connexió i els elements dispersius de protecció catòdica:
  
A) Imposició de servitud permanent de pas en una franja de terreny d'un metre d'ample, per on aniran enterrats els cables de connexió. Per als llits dispersius de protecció catòdica, la franja de terreny on s'estableix la imposició de servitud permanent de pas tindrà com a amplària, la corresponent a la de la instal·lació més un metre a cada costat. Estes franges s'ajustaran a les següents limitacions:
  
- Prohibició d'efectuar treballs de llaurada o semblants a una profunditat superior a cinquanta centímetres, de plantar arbres o arbustos i de realitzar qualsevol tipus d'obres, construcció o edificació a una distància inferior a 1,5 metres a cada costat del cable de connexió o del límit de la instal·lació enterrada dels llits dispersius, i es podrà exercir el dret a talar o arrancar els arbres o arbustos que hi haguera a distància inferior a la indicada.
  
- Lliure accés del personal i els elements necessaris per a poder vigilar, mantindre, reparar o renovar les instal·lacions amb pagament, si és procedent, dels danys que s'hi ocasionen.
  
B) Ocupació temporal dels terrenys necessaris per a l'execució de les obres de la franja que es reflecteix per a cada finca en els plans parcel·laris d'expropiació. En esta zona es farà desaparéixer, temporalment, tot obstacle i es realitzaran les obres necessàries per a l'estesa i la instal·lació de la canalització i els elements annexos, executant-se els treballs i les operacions precises per als dits fins.
  
Cosa que es fa pública perquè siga coneguda per tota la gent i especialment pels propietaris de terrenys i la resta de titulars afectats pel dit projecte, la relació dels quals s'insereix al final d'este anunci, perquè puga ser examinat l'expedient en aquest Servei Territorial d'Indústria i Energia de la Conselleria d'Ocupació, Indústria i Comerç de la Generalitat Valenciana, situada al carrer Churruca, 29 (CP03003) Alacant, i també els plans parcel·laris als ajuntaments respectius, i presentar en triple exemplar en aquest Servei Territorial les al·legacions que consideren oportunes en el termini de trenta dies, a partir del següent al de la inserció d'este anunci.